CELEX: 62015CN0255
Language: da
Date: 2015-05-29 00:00:00
Title: Sag C-255/15: Anmodning om præjudiciel afgørelse indgivet af Amtsgericht Düsseldorf (Tyskland) den 29. maj 2015 — Steef Mennens mod Emirates Direktion für Deutschland

7.9.2015   
            
            
               DA
            
            
               Den Europæiske Unions Tidende
            
            
               C 294/21
            
         Anmodning om præjudiciel afgørelse indgivet af Amtsgericht Düsseldorf (Tyskland) den 29. maj 2015 — Steef Mennens mod Emirates Direktion für Deutschland
   (Sag C-255/15)
   (2015/C 294/26)
   Processprog: tysk
   
      Den forelæggende ret
   
   Amtsgericht Düsseldorf
   
      Parter i hovedsagen
   
   
      Sagsøger: Steef Mennens
   
      Sagsøgt: Emirates Direktion für Deutschland
   
      Præjudicielle spørgsmål
   
   
               I.
            
            
               Skal artikel 10, stk. 2, sammenholdt med artikel 2, litra f, i forordning (EF) nr. 216/2004 (1) fortolkes således, at udtrykket »billet« er det dokument, der (også) giver den rejsende ret til transport med det fly, som vedkommende blev nedgraderet til, uanset om der i dette dokument også er anført yderligere flyvninger, såsom tilslutnings- eller returfly?
            
         
               II.
            
            
               
                           a.
                        
                        
                           Såfremt spørgsmål I besvares bekræftende:
                           Skal artikel 10, stk. 2, sammenholdt med artikel 2, litra f), i forordning (EF) 261/2004, desuden fortolkes således, at »billetprisen for flyvningerne« er det beløb, som den rejsende har betalt for alle de flyvninger, der er angivet på flybilletten, også selv om nedgraderingen kun skete for en af flyvningernes vedkommende?
                        
                     
                           b.
                        
                        
                           Såfremt spørgsmål I besvares benægtende:
                           Skal fastsættelsen af de beløb, der er grundlag for kompensationen i henhold til artikel 10, stk. 2, i forordning (EF) 261/2004, ske enten ud fra den af flyselskabet offentliggjorte pris for transport på den bookede klasse på den delstrækning, der er berørt af nedgraderingen eller ved at danne kvotienten af længden af den delstrækning, der er berørt af nedgraderingen, og den samlede flystrækning, og multiplicere denne med den samlede flypris?
                        
                     
         
               III.
            
            
               Skal artikel 10, stk. 2, i forordning (EF) nr. 261/2004 desuden fortolkes således, at »billetprisen for flyvningerne« kun er den rene flypris, uden medregning af skatter og afgifter?
            
         
      (1)  Europa-Parlamentets og Rådets forordning (EF) nr. 261/2004 af 11.2.2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (EUT L 46, s. 1).